[](http://www.google.hr/url?sa=i&rct=j&q=&esrc=s&frm=1&source=images&cd=&ved=0CAcQjRw&url=http://www.obbj.hr/author/vinko/page/4/&ei=ecafVYW8Lsyy7QbVrIOgBg&bvm=bv.96952980,d.ZGU&psig=AFQjCNFsi6knnKKzRio6C_IDvgoDNKNGbw&ust=1436620709941808)

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinski načelnik**

Trg svetog Vida 9, Vidovec, 42205 Vidovec

KLASA: 402-03/25-01/15

URBROJ: 2186-10-02/1-25-01

Vidovec, 17. veljače 2025.

Temeljem odredbi članka 33. Zakona o udrugama (''Narodne novine'' broj 74/14,70/17, 98/19 i 151/22 ), članka 6. Uredbe o kriterijima mjerilima i postupcima financiranja i ugovaranja programa i projekata od interesa za opće dobro koje provode udruge ( Narodne novine broj 26/15 i 37/21) i članka 47. Statuta Općine Vidovec („Službeni vjesnik Varaždinske županije“ broj 20/21) , općinski načelnik Bruno Hranić dana 17. veljače 2025. objavljuje

**JAVNI POZIV**

**za sufinanciranje proslave obljetnica udruga koje djeluju**

**na području Općine Vidovec u 2025. godini**

I.

Predmet Poziva za sufinanciranje proslave obljetnica udruga koje djeluju na području Općine Vidovec u 2025. godini ( u daljnjem tekstu: Poziv) je prikupljanje pisanih prijava udruga za aktivnosti proslave obljetnica/ godišnjica osnutka, rada i djelovanja udruga u 2025. godini.

II.

Sredstva za sufinanciranje proslava obljetnica udruga koje djeluju na području Općine Vidovec osigurana su u Proračunu Općine Vidovec na kontu 3811924-Tekuće donacije-Donacija za proslavu obljetnica.

III.

Prihvatljive aktivnosti za čije se sufinanciranje osiguravaju sredstva u Proračunu Općine Vidovec za 2025. godinu jesu:

* Obilježavanje/proslava obljetnice/godišnjice osnutka, rada i djelovanja udruge

Prihvatljivo razdoblje za provedbu aktivnosti je od 01.01. do 31.12.2025. godine.

IV.

Uvjeti koje udruga mora ispuniti u ovom Pozivu su:

1. udruga mora biti upisana u Registar udruga Republike Hrvatske ili u drugi odgovarajući registar i djelovati na području Općine Vidovec;
2. udruga se svojim statutom opredijelila za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom;
3. udruga mora biti upisana u Registar neprofitnih organizacija;
4. udruga mora uredno ispunjavati obveze iz svih prethodno sklopljenih ugovora o financiranju iz proračuna Općine Vidovec;
5. udruga mora uredno plaćati doprinose i poreze te druga davanja prema državnom proračunu i proračunu Općine Vidovec i drugih javnih izvora;
6. udruga mora imati organizacijske kapacitete i ljudske resurse za provedbu aktivnosti;
7. udruga mora voditi transparentno financijsko poslovanje;
8. protiv udruge odnosno osobe ovlaštene za zastupanje udruge i voditelja programa ne smije se voditi kazneni postupak; osoba ovlaštena za zastupanje nije pravomoćno osuđena za prekršaj ili kazneno djelo iz članka 48. Uredbe;
9. udruzi za istu aktivnost nisu u cijelosti već odobrena sredstva iz proračuna Europske unije, državnog proračuna, proračuna Županije ili proračuna drugih jedinica lokalne samouprave;
10. aktivnosti udruge vezane uz proslavu obljetnica provode se na području Općine Vidovec (*aktivnosti proslave obljetnice mogu se u posebnim okolnostima provoditi izvan područja Općine, ali je isto potrebno naznačiti i obrazložiti u Zahtjevu*).

V.

Prihvatljivi troškovi za sufinanciranje ovim Pozivom su:

* usluge zaštitarske službe
* ugovor o djelu/autorskom honoraru
* hrana i osvježenje te pribor za jelo za sudionike proslave obljetnica
* najam opreme, prostora i drugi tehnički uvjeti koji se moraju osigurati za provođenje aktivnosti
* privremeni priključci električne energije, plina, vode i sl.
* tisak plakata, zahvalnica, pozivnica i plaketa
* tisak promotivnih majica
* usluge promidžbe i informiranja
* snimanje filmova, izrada i tisak knjiga
* ostali izravni troškovi neophodni za provedbu predložene aktivnosti

Neprihvatljivi troškovi za sufinanciranje ovim Pozivom su:

* troškovi koji ne glase na udrugu
* registracija i održavanje vozila
* novčane nagrade pojedincima ili ekipama
* donacije u novcu
* režijski troškovi i troškovi uredskog materijala
* troškovi alkoholnih pića
* troškovi telefonskih i mobilnih usluga
* troškovi knjigovodstvenih i bankarskih usluga
* troškovi plaće i drugih naknada zaposlenoj osobi u udruzi i/ili članovima udruge
* troškovi koji se odnose na investicijska ulaganja, izgradnju, adaptaciju i opremanje prostora u kojima udruga djeluje ili kapitalnih objekata
* kupnja tehničke opreme
* dugovi udruge
* troškovi kamata

VI.

Obvezna dokumentacija za prijavu aktivnosti iz točke III. ovog Poziva je:

1. ispunjen, potpisan i ovjeren Zahtjev za dodjelu financijskih sredstava za proslavu obljetnica u 2025. godini (Prilog 1)

2. ispunjen, potpisan i ovjeren Obrazac proračuna (Prilog 2);

3. ovjerena i potpisana Izjava (Prilog 3);

4. potvrda Porezne uprave ( u originalu ili preslici) o stanju duga po osnovi javnih davanja o kojima službenu evidenciju vodi Porezna uprava, ne stariju od 30 dana od objave Javnog poziva

Dodatna dokumentacija koja se dostavlja prije sklapanja ugovora:

1. Uvjerenje o nekažnjavanju, ne starije od šest mjeseci od dana objave Javnog poziva, u izvorniku ili preslici

VII.

Jedna udruga može prijaviti najviše jednu (1) aktivnost.

Najniži mogući iznos financiranja putem ovog Poziva je 130,00 €.

Najviši mogući iznos financiranja putem ovog Poziva je 1.300,00 €.

Vlastiti udio sufinanciranja udruge ne smije biti manji od 20% ukupnog iznosa projekta/programa.

VIII.

Aktivnosti iz točke III. ovog Poziva prijavljuju se na sljedeći način:

- obrasci se popunjavaju putem računala te dostavljaju, potpisani od strane osobe ovlaštene za zastupanje i ovjereni pečatom udruge, u papirnatom obliku na adresu: *Općina Vidovec, Trg svetog Vida 9, 42205 Vidovec*

- obrasci se popunjavaju putem računala te dostavljaju, potpisani od strane osobe ovlaštene za zastupanje i ovjereni pečatom udruge, u elektroničkom obliku na adresu:

[strucnisuradnik-eu@vidovec.hr](mailto:strucnisuradnik-eu@vidovec.hr)

Obrasci su objavljeni na stranici [www.vidovec.hr](http://www.vidovec.hr) .

IX.

Rok za prijavu na poziv je do **17.03.2025. godine.**

X.

Prijave koje ne udovoljavaju formalnim uvjetima Poziva (zakašnjele prijave, prijave koje ne sadrže svu Pozivom propisanu dokumentaciju ili prijave podnesene na neki drugi način odnosno suprotno uvjetima iz ovog Poziva) neće biti upućene u stručno ocjenjivanje o čemu će udruge biti pismeno obaviještene.

XI.

Odluku o dodjeli financijskih sredstava donosi općinski načelnik, temeljem prijedloga Povjerenstva za ocjenjivanje zaprimljenih projektnih prijava.

Općina Vidovec i udruga kojoj su dodijeljena financijska sredstva na temelju Odluke o dodjeli financijskih sredstava sklopit će Ugovor o financijskoj potpori.

XII.

Pisani prigovor na Odluku o dodjeli financijskih sredstava, može podnijeti udruga koja je sudjelovala u Pozivu u roku 8 radnih dana od dana objave Odluke na internetskoj stranici Općine Vidovec.

Podnijeti prigovor ne odgađa izvršenje Odluke i daljnju provedbu natječajnog postupka.

Prigovor se može podnijeti isključivo na natječajni postupak.

Prigovor se podnosi općinskom načelniku.

O prigovoru odlučuje općinski načelnik.

XIII.

Sva pitanja u vezi s Pozivom mogu se uputiti na e-mail [strucnisuradnik-eu@vidovec.hr](mailto:strucnisuradnik-eu@vidovec.hr)

ili na broj telefona 042/741-201 najkasnije 5 dana prije isteka roka za predaju prijava.

XIV.

Općina Vidovec zadržava pravo izmjene i poništenje ovog Javnog poziva, pri čemu ne snosi nikakvu odgovornost prema podnositeljima zahtjeva glede troškova sudjelovanja.

OPĆINSKI NAČELNIK

Bruno Hranić